C 34/6
HU
Az Európai Unió Hivatalos Lapja
2023.1.30.
A pénzforgalomba szánt euróérmék új nemzeti előlapja (2023/C 34/06)
A Monaco által kibocsátott új kéteurós, pénzforgalomba szánt emlékérme nemzeti előlapja A pénzforgalomba szánt euróérmék törvényes fizetőeszköznek minősülnek az euróövezet egészében.
A nyilvánosság és a pénzérméket kezelő felek tájékoztatása céljából a Bizottság közzéteszi az új érmék rajzolatának leírását (1).
A 2009. február 10-i tanácsi következtetéseknek (2) megfelelően az euróövezeti tagállamok és azok az országok, amelyek az Európai Unióval létrejött monetáris megállapodás alapján euróérmét bocsátanak ki, bizonyos feltételek – többek között a kéteurós címletre való korlátozás – betartása mellett pénzforgalomba szánt euró-emlékérmét bocsáthatnak ki.
Technikai jellemzőit tekintve e pénzérme megegyezik a többi kéteurós érmével, de nemzeti előlapján a megemlékezéshez kapcsolódó, nemzeti vagy európai szinten kiemelkedő szimbolikus jelentéssel bíró rajzolat szerepel.
Kibocsátó ország: Monaco A megemlékezés tárgya: I. Albert herceg halálának 100. évfordulója A rajzolat leírása: Az érme I. Albert herceg portréját ábrázolja.
A bal oldalon a kibocsátó ország neve („MONACO”), a jobb oldalon pedig a kibocsátás éve („2022”) áll.
Alul az „ALBERT Ier” felirat olvasható, amelyet az „1848–1922” évszámok követnek.
Az érme külső gyűrűjén az európai zászló 12 csillaga látható.
Kibocsátandó mennyiség: Kb.
15 ezer darab A kibocsátás időpontja: 2022. szeptember
(1) A 2002-ben kibocsátott pénzérmék nemzeti előlapjait lásd: HL C 373., 2001.12.28., 1. o. (2) Lásd a Gazdasági és Pénzügyi Tanács 2009. február 10-i következtetéseit, valamint a pénzforgalomba szánt euróérmék nemzeti előlapjára és kibocsátására vonatkozó közös iránymutatásokról szóló, 2008. december 19-i bizottsági ajánlást (HL L 9., 2009.1.14., 52. o.).